CELEX: 
Language: da
Date: 2018-02-07 00:00:00
Title: KOMMISSIONENS DELEGEREDE FORORDNING (EU) …/… til supplering af Europa-Parlamentets og Rådets forordning (EU) 2017/625 ved oprettelse af EU-referencelaboratorier for planteskadegørere

BEGRUNDELSE
            
            
               1.BAGGRUND FOR DEN DELEGEREDE RETSAKT
            
            
               I henhold til artikel 92, stk.4, i Europa-Parlamentets og Rådets forordning (EU) 2017/625 om offentlig kontrol og andre officielle aktiviteter med henblik på at sikre anvendelsen af fødevare- og foderlovgivningen og reglerne for dyresundhed og dyrevelfærd, plantesundhed og plantebeskyttelsesmidler (forordningen om offentlig kontrol)
                  1
                skal Kommissionen supplere samme forordning ved at vedtage afgørelsen om oprettelse af et EU-referencelaboratorium ved en delegeret retsakt i overensstemmelse med artikel 144. 
            
            
               Det er af største vigtighed, at offentlig kontrol og andre officielle aktiviteter er effektive, således at de kompetente myndigheder kan træffe passende og rettidige foranstaltninger mod karantæneskadegørere i planter, jf. definitionen i artikel 3 i forordning (EU) 2016/2031 om beskyttelsesforanstaltninger mod planteskadegørere
                  2
               , og mod skadegørere, der ikke er opført på listen over EU-karantæneskadegørere, men som, jf. artikel 30, stk. 1, i nævnte forordning, kan opfylde betingelserne for opførelse på den pågældende liste. Effektiviteten afhænger også af kvaliteten, ensartetheden og pålideligheden af de analyse-, test- eller diagnosticeringsmetoder, der anvendes af officielle laboratorier, og resultaterne heraf. Endvidere skal de anvendte metoder til enhver tid være opdaterede og — hvor det er nødvendigt — forbedres med henblik på at nå ovennævnte mål. 
            
            
               Der bør således oprettes EU-referencelaboratorier (i det følgende benævnt "EURL'er") med henblik på at bidrage til forbedring af metoderne til analyse, test eller diagnosticering af skadegørere, til udvikling af validerede metoder, til at koordinere og yde bistand til officielle laboratorier og til at fremme ensartede praksisser for så vidt angår udviklingen eller anvendelsen af nævnte metoder. 
            
            
               For at sikre en passende specialisering bør der oprettes EURL'er for specifikke kategorier af skadegørere. Der bør i disse kategorier tages hensyn til skadegørernes natur og biologi samt til kategoriseringen heraf i del A i bilag I og del A i bilag II til direktiv 2000/29/EF
                  3
               . Der bør således oprettes EURL'er for følgende kategorier af skadegørere: insekter og mider, nematoder, bakterier, svampe og ægsporesvampe samt virus, viroider og fytoplasmaer (hvilket er en opdateret betegnelse for "mycoplasma" som omhandlet i nævnte direktiv).
            
            
               2.HØRINGER FORUD FOR RETSAKTENS VEDTAGELSE
            
            
               Udkastet til denne delegerede retsakt var genstand for høring af den brede offentlighed mellem den 12. december 2017 og den 9. januar 2018 via portalen for bedre regulering. Der blev modtaget i alt 3 svar, der er offentligt tilgængelig, og som blev taget i betragtning
                  4
               . 
            
            
               Kommissionen hørte ekspertgruppen for offentlig kontrol den 29. maj 2017 og den 15. december 2017.
            
            
               3.JURIDISKE ASPEKTER AF DEN DELEGEREDE RETSAKT
            
            
               Der oprettes ved denne delegerede retsakt EU-referencelaboratorier for planteskadegørere, jf. artikel 92, stk. 4, i forordning (EU) 2017/625. 
            
            
               KOMMISSIONENS DELEGEREDE FORORDNING (EU) …/…
            
            
               af 7.2.2018
            
            
               til supplering af Europa-Parlamentets og Rådets forordning (EU) 2017/625 ved oprettelse af EU-referencelaboratorier for planteskadegørere
            
            
               EUROPA-KOMMISSIONEN HAR —
            
            
               under henvisning til traktaten om Den Europæiske Unions funktionsmåde,
            
            
               under henvisning til Europa-Parlamentets og Rådets forordning (EU) 2017/625 om offentlig kontrol og andre officielle aktiviteter med henblik på at sikre anvendelsen af fødevare- og foderlovgivningen og reglerne for dyresundhed og dyrevelfærd, plantesundhed og plantebeskyttelsesmidler, om ændring af Europa-Parlamentets og Rådets forordning (EF) nr. 999/2001, (EF) nr. 396/2005, (EF) nr. 1069/2009, (EF) nr. 1107/2009, (EU) nr. 1151/2012, (EU) nr. 652/2014, (EU) 2016/429 og (EU) 2016/2031, Rådets forordning (EF) nr. 1/2005 og (EF) nr. 1099/2009 samt Rådets direktiv 98/58/EF, 1999/74/EF, 2007/43/EF, 2008/119/EF og 2008/120/EF og om ophævelse af Europa-Parlamentets og Rådets forordning (EF) nr. 854/2004 og (EF) nr. 882/2004, Rådets direktiv 89/608/EØF, 89/662/EØF, 90/425/EØF, 91/496/EØF, 96/23/EF, 96/93/EF og 97/78/EF og Rådets afgørelse 92/438/EØF (forordningen om offentlig kontrol)
                  5
               , særlig artikel 92, stk. 4, og
            
            
               ud fra følgende betragtninger:
            
            
               (1)De kompetente myndigheder skal træffe passende og rettidige foranstaltninger mod karantæneskadegørere i planter, jf. definitionen i artikel 3 i Europa-Parlamentets og Rådets forordning (EU) 2016/2031
                  6
               , og mod skadegørere, der ikke er opført på listen over EU-karantæneskadegørere, men som, jf. artikel 30, stk. 1, i nævnte forordning, opfylder betingelserne for opførelse på den pågældende liste. Det er i den forbindelse af største vigtighed, at offentlig kontrol og andre officielle aktiviteter, der sikrer overensstemmelse med EU-lovgivningen, er effektive.
            
         
         
            
               (2)Effektiviteten afhænger af kvaliteten, ensartetheden og pålideligheden af de analyse-, test- eller diagnosticeringsmetoder, der anvendes af de officielle laboratorier, der er udpeget i overensstemmelse med artikel 37, stk. 1, i forordning (EU) 2017/625, og af resultaterne af de analyser, test og diagnosticeringer, der foretages af nævnte officielle laboratorier. 
            
            
               (3)Metoderne skal til enhver tid være opdaterede og — hvor det er nødvendigt — forbedres med henblik på at sikre kvaliteten, ensartetheden og pålideligheden af de analysedata, testdata og diagnostiske data, der genereres ved anvendelse heraf.
            
            
               (4)De foranstaltninger, der er truffet i forbindelse med tidligere skadegørerangreb, indikerer, at de officielle laboratorier, der er udpeget i overensstemmelse med artikel 37 i forordning (EU) 2017/625, kan drage fordel af koordinering og bistand med henblik på at forbedre og fremme ensartede praksisser for så vidt angår udviklingen eller anvendelsen af de analyse-, test- eller diagnosticeringsmetoder, der anvendes af nævnte officielle laboratorier, og med henblik på fortolkningen af resultater.
            
            
               (5)Der bør derfor oprettes EU-referencelaboratorier med henblik på at bidrage til forbedring og harmonisering af analyse-, test- eller diagnosticeringsmetoderne, til udvikling af validerede metoder og til koordineret bistand til nævnte officielle laboratorier.
            
            
               (6)For at sikre en passende specialisering bør der oprettes et specifikt EU-referencelaboratorium for hver specifik kategori af skadegørere. Der bør i disse kategorier tages hensyn til skadegørernes natur og biologi som afspejlet i kategoriseringen heraf i del A i bilag I og del A i bilag II til Rådets direktiv 2000/29/EF
                  7
               . Der bør således oprettes EU-referencelaboratorier for følgende kategorier af skadegørere: insekter og mider, nematoder, bakterier, svampe og ægsporesvampe samt virus, viroider og fytoplasmaer (hvilket er en opdateret betegnelse for "mycoplasma" som omhandlet i nævnte direktiv) —
            
            
               VEDTAGET DENNE FORORDNING:
            
            
               Artikel 1
            
            
               Der oprettes herved EU-referencelaboratorier for så vidt angår karantæneskadegørere, jf. definitionen i artikel 3 i Europa-Parlamentets og Rådets forordning (EU) 2016/2031, og for så vidt angår skadegørere, der ikke er opført på listen over EU-karantæneskadegørere, men som, jf. artikel 30, stk. 1, i nævnte forordning, opfylder betingelserne for opførelse på den pågældende liste, og på grundlag af kategoriseringen i Rådets direktiv 2000/29/EF:
            
            
               a)et EU-referencelaboratorium for insekter og mider
            
            
               b)et EU-referencelaboratorium for nematoder
            
            
               c)et EU-referencelaboratorium for bakterier
            
            
               d)et EU-referencelaboratorium for svampe og ægsporesvampe
            
            
               e)et EU-referencelaboratorium for virus, viroider og fytoplasmaer.
            
            
               Artikel 2
            
            
               Denne forordning træder i kraft på tyvendedagen efter offentliggørelsen i Den Europæiske Unions Tidende. 
            
            
               Denne forordning er bindende i alle enkeltheder og gælder umiddelbart i hver medlemsstat.
            
            
               Udfærdiget i Bruxelles, den 7.2.2018.
            
            
               
                     På Kommissionens vegne
               
               
                     Formand
                     Jean-Claude JUNCKER
               
               
            
         
         
            
                  
                     (1)
                  
                        Europa-Parlamentets og Rådets forordning (EU) 2017/625 af 15. marts 2017 om offentlig kontrol og andre officielle aktiviteter med henblik på at sikre anvendelsen af fødevare- og foderlovgivningen og reglerne for dyresundhed og dyrevelfærd, plantesundhed og plantebeskyttelsesmidler, om ændring af Europa-Parlamentets og Rådets forordning (EF) nr. 999/2001, (EF) nr. 396/2005, (EF) nr. 1069/2009, (EF) nr. 1107/2009, (EU) nr. 1151/2012, (EU) nr. 652/2014, (EU) 2016/429 og (EU) 2016/2031, Rådets forordning (EF) nr. 1/2005 og (EF) nr. 1099/2009 samt Rådets direktiv 98/58/EF, 1999/74/EF, 2007/43/EF, 2008/119/EF og 2008/120/EF og om ophævelse af Europa-Parlamentets og Rådets forordning (EF) nr. 854/2004 og (EF) nr. 882/2004, Rådets direktiv 89/608/EØF, 89/662/EØF, 90/425/EØF, 91/496/EØF, 96/23/EF, 96/93/EF og 97/78/EF og Rådets afgørelse 92/438/EØF (forordningen om offentlig kontrol) (EUT L 95 af 7.4.2017, s. 1).
               
               
                  
                     (2)
                  
                        Europa-Parlamentets og Rådets forordning (EU) 2016/2031 af 26. oktober 2016 om beskyttelsesforanstaltninger mod planteskadegørere og om ændring af Europa-Parlamentets og Rådets forordning (EU) nr. 228/2013, (EU) nr. 652/2014 og (EU) nr. 1143/2014 og om ophævelse af Rådets direktiv 69/464/EØF, 74/647/EØF, 93/85/EØF, 98/57/EF, 2000/29/EF, 2006/91/EF og 2007/33/EF (EUT L 317 af 23.11.2016, s. 4).
               
               
                  
                     (3)
                  
                        Rådets direktiv 2000/29/EF af 8. maj 2000 om foranstaltninger mod indslæbning i Fællesskabet af skadegørere på planter eller planteprodukter og mod deres spredning inden for Fællesskabet (EFT L 169 af 10.7.2000, s. 1).
               
               
                  
                     (4)
                  
                        https://ec.europa.eu/info/law/better-regulation/have-your-say_en.
               
               
                  
                     (5)
                  
                        EUT L 95 af 7.4.2017, s. 1.
               
               
                  
                     (6)
                  
                        Europa-Parlamentets og Rådets forordning (EU) 2016/2031 af 26. oktober 2016 om beskyttelsesforanstaltninger mod planteskadegørere og om ændring af Europa-Parlamentets og Rådets forordning (EU) nr. 228/2013, (EU) nr. 652/2014 og (EU) nr. 1143/2014 og om ophævelse af Rådets direktiv 69/464/EØF, 74/647/EØF, 93/85/EØF, 98/57/EF, 2000/29/EF, 2006/91/EF og 2007/33/EF (EUT L 317 af 23.11.2016, s. 4).
               
               
                  
                     (7)
                  
                        Rådets direktiv 2000/29/EF af 8. maj 2000 om foranstaltninger mod indslæbning i Fællesskabet af skadegørere på planter eller planteprodukter og mod deres spredning inden for Fællesskabet (EFT L 169 af 10.7.2000, s. 1).